Diari Oficial de la Generalitat Valenciana


Sumari del DOGV 9125, del 12-07-2021 (2021/7033)

RESOLUCIÓ de 21 de juny de 2021, de la Conselleria d'Educació, Cultura i Esport, per la qual s'accepta la donació del fons bibliogràfic i documental de la Fundació Scout Sant Jordi de la Comunitat Valenciana.
----------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9125

Data del DOGV
:   12-07-2021

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2021/7033


Data del document
:   21-06-2021

Organisme emissor
:   Conselleria d'Educació, Cultura i Esport

Tipus de document
:   Resolució

Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * biblioteca

RESOLUCIÓ de 21 de juny de 2021, de la Conselleria d'Educació, Cultura i Esport, per la qual s'accepta la donació del fons bibliogràfic i documental de la Fundació Scout Sant Jordi de la Comunitat Valenciana. [2021/7033]  
Pedro Tamarit Llorens, en nom i representació de la Fundació Scout Sant Jordi de la Comunitat Valenciana, ha tingut la generositat d'oferir a la Generalitat, a títol gratuït, la donació dels fons bibliogràfics i documentals que constitueixen l'Arxiu Històric de l'Escoltisme Valencià.  
  
D'acord amb l'informe emés per la Direcció General de Cultura i Patrimoni, l'esmentada donació és de gran interés per a la Generalitat per incrementar el seu patrimoni bibliogràfic i documental.  
L'article 43.1 de la Llei 14/2003, de 10 d'abril, de patrimoni de la Generalitat, estableix que «l'acceptació d'herències, llegats i donacions a favor de la Generalitat correspon a la conselleria competent en matèria de patrimoni quan comprenga béns immobles o títols valors, encara que el testador o donant haja assenyalat un altre òrgan de la Generalitat, sense perjuí que en l'adscripció es tinga en compte aquesta voluntat. En cas que comprenga únicament altres béns mobles, l'acceptació serà acordada pel departament o organisme a què es destinen».  
  
Fent ús de les competències que la Conselleria d'Educació, Cultura i Esport té assignades per l'article 7 del Decret 5/2019, de 16 de juny, del president de la Generalitat, pel qual es determinen el nombre i la denominació de les conselleries, i les seues atribucions, i pel Decret 173/2020, de 30 d'octubre, del Consell, d'aprovació del Reglament orgànic i funcional de la Conselleria d'Educació, Cultura i Esport, i l'Ordre 9/2021, de 7 de maig, de la Conselleria d'Educació, Cultura i Esport, de desplegament del Reglament orgànic i funcional de la Conselleria d'Educació, Cultura i Esport, resolc:  
  
Primer  
Acceptar la donació de Pedro Tamarit Llorens, en nom i representació de la Fundació Scout Sant Jordi de la Comunitat Valenciana, del seu fons bibliogràfic i documental, les dades tècniques del qual es troben en l'expedient. El valor de la citada donació s'estima en tres mil euros (3.000 €).  
  
Segon   
Aquesta resolució produirà efectes des de la notificació al donant, en els termes que preveuen l'article 40 de la Llei 39/2015, d'1 d'octubre, del procediment administratiu comú de les administracions públiques, i l'article 623 del Codi Civil.  
  
Tercer   
Aquesta acceptació serà comunicada a la Conselleria d'Hisenda i Model Econòmic.  
  
De conformitat amb el que estableixen els articles 112, 123 i 124 de la Llei del procediment administratiu comú de les administracions públiques, i 8 i 46 de la Llei reguladora de la jurisdicció contenciosa administrativa, contra aquest acte, que posa fi a la via administrativa, es podrà interposar un recurs potestatiu de reposició o plantejar directament un recurs contenciós administratiu, en els terminis i davant dels òrgans que s'indiquen a continuació:  
a) El recurs de reposició s'ha d'interposar davant del conseller d'Educació, Cultura i Esport en el termini d'un mes a comptar de l'endemà de ser publicada.  
b) El recurs contenciós administratiu s'ha de plantejar davant del Tribunal Superior de Justícia de la Comunitat Valenciana en el termini de dos mesos a comptar de l'endemà de ser publicada.  
  
València, 21 de juny de 2021.- El conseller d'Educació, Cultura i Esport: Vicent Marzà i Ibáñez.